ไฟแนนซ์ทูเดย์
...กรมสรรพากรเปิดรับสมัครตำแหน่งรองอธิบดี 2 ตำแหน่ง ทำให้ข้าราชการที่ใกล้ชิดอิงแอบกับฝ่ายการเมือง ไม่ว่าสายเล็กหรือเจ๊ใหญ่วิ่งกันให้ฝุ่นตลบอบอวลไปทั้งซอยอารีย์
11 ต.ค. 2555

...กรมสรรพากรเปิดรับสมัครตำแหน่งรองอธิบดี 2 ตำแหน่ง ทำให้ข้าราชการที่ใกล้ชิดอิงแอบกับฝ่ายการเมือง ไม่ว่าสายเล็กหรือเจ๊ใหญ่วิ่งกันให้ฝุ่นตลบอบอวลไปทั้งซอยอารีย์
...ปีงบประมาณ 2556 ถือเป็นโจทย์ท้าทายเสถียรภาพการคลัง หนีไม่พ้นการก่อหนี้จำนวนมหาศาลกว่า 1 ล้านล้านบาท โดยในจำนวนนี้ตามแผนเป็นการกู้เพื่อจำนำข้าวรอบใหม่สูงถึง 4 แสนล้านบาท แม้ว่าสัดส่วนหนี้ยังไม่เกิน 60% ของจีดีพี แต่ภาระการชำระหนี้ต่องบประมาณเพิ่มขึ้นจาก 9% มาเป็น 11% หากเป็นเช่นนี้อีกไม่นานต้องเกิน 15% ของงบประมาณรายจ่ายในที่สุดก็เข้าใกล้ข้อห้ามของกฎหมายอย่างแน่นอน
...รัฐบาลหายใจโล่งอกหลังศาลรัฐธรรมนูญไม่รับฟ้องให้ยกเลิกโครงการรับจำนำข้าว แต่งานต่อไปรัฐบาลต้องรับมือฝ่ายค้านอภิปรายไม่ไว้วางใจ ที่เป้าใหญ่อยู่ที่โครงการรับจำนำข้าวที่เงินตกไปอยู่ในกระเป๋านักการเมืองและนายทุนเป็นจำนวนมาก
...ตอนนี้ ปลัดตุ้มอารีพงศ์ ภู่ชอุ่ม ปลัดกระทรวงการคลัง ยกคณะผู้บริหารกระทรวงการคลังชุดใหญ่บินข้ามน้ำไปประเทศญี่ปุ่น เพื่อพบกับผู้บริหารบริษัทสถาบันจัดอันดับ เพื่อให้ข้อมูลใหม่เกี่ยวกับสถานะของประเทศ หวังได้เพิ่มเครดิต หากทำสำเร็จถือเป็นผลงานชิ้นโบแดงเลยทีเดียว
...อะแฮ่ม การจัดซื้อจัดจ้างของหลายหน่วยงานในกระทรวงการคลัง กลายเป็นเรื่องร้อนขึ้นมาอีกครั้ง เมื่อมีคำสั่งจากทีมงานรัฐมนตรีที่สิงอยู่ในกระทรวงว่า หากต้องซื้อต้องการจ้างในโครงการอะไรให้ส่งเรื่องมาพิจารณาเห็นชอบก่อน เพื่อว่าจะได้จัดหาผู้รับเหมามาให้ ผลที่ตามมาทำให้หลายโครงการที่บรรดาหน่วยต่างๆ เสนอมาให้พิจารณา มีการตั้งงบประมาณไว้สูงกว่าจริงเป็นจำนวนมาก เหมือนจงใจตั้งเกินเป็นค่าหัวคิวให้ใครบางคน กิตติรัตน์ ณ ระนอง รองนายกรัฐมนตรีและ รมว.คลัง น่าจะตรวจสอบหน่อยก่อนที่ ม.ค.ป.ด.